section_heading: Pirati s Kariba: Prokletstvo Crnog bisera
paragraph_text: mini|Crni Biser napada Port Royal U deset godina potrage za prokletim zlatnicima, Barbossa i njegovi ljudi su postali strah i trepet karipskih gradova i mnoge su se priče rasprele o ukletim piratima koji plove na "brodu s crnim jedrima" i "ne ostavljaju nikoga živog iza sebe". Barbossu se čak opisivalo kao toliko zlog "da ga ni u paklu nisu htjeli". Ukleti pirati su sada svoju besmrtnost iskorištavali i da se enormno obogate, te su sav svoj plijen pohranjivali u pećini na Otoku mrtvih, gdje je bilo i Cortésovo zlato.